Hyvää huomenta, iltapäivää, iltaa, missä tätä katsotkin.
Nimeni on Gladson.
Juonnan tänään Pastori Tommy Liljan seurassa -ohjelman.
Ohjelma on taltioitu studioyleisön edessä Dubaissa. Aplodeja!
Tommy pitää mestarioppitunnin, aiheena näkymätön ulottuvuus.
Tommy opettaa ja vastaa kysymyksiin -
hyvin mielenkiintoisesta asiasta.
Otsikko on "Noitatohtori, silkkisolmio tai apinan hampaat ― sama funktio".
MESTARIOPPITUNTI DUBAI
Vielä kerran tervetuloa Dubaihin -
ja Voice International -studiolle yleisön eteen.
Dubai on ainutlaatuinen kaupunki.
Täällä asuu ihmisiä kaikkialta maailmasta, -
lähes 200 maasta, sanotaan.
Ja juuri siksi Tommyllä on täällä Dubaissa keskus, -
ja myös siksi, että Dubaista voi tavoittaa muun maailman.
Toivotetaan Tommy tervetulleeksi!
Kiitos, Gladson. Hienoa olla täällä kanssanne.
Kiitos.
Pidät neljä mestariluentoa Dubaissa näkymättömästä ulottuvuudesta.
Olet kirjoittanut siitä kirjan. Tämän päivän aihe on hyvin kiehtova.
Otsikko on "Noitatohtori, silkkisolmio tai apinan hampaat ― sama funktio".
Esittelepä aihe, ennen kuin otamme yleisökysymyksiä. - Teen niin. Kiitos.
Täytyy sanoa, että olen kiitollinen saadessani olla kanssanne.
Tulen Ruotsista.
Minut on kutsuttu maailmaan. Minut on kutsuttu -
istuttamaan seurakuntia sinne, missä ei vielä ole saarnattu.
Kun näen teidät ja kaikki kansallisuudet täällä, -
se on kaunista.
Te olette jotain suurenmoista.
Minulle on suuri kunnia olla kanssanne täällä tänään.
Aion puhua teille noitatohtorista.
Monesti kun ajatellaan noitatohtoria tai puhutaan noitatohtorista, -
mieleemme tulee Afrikka.
Ja ajattelemme apinanhampaita, leopardeja ja sellaisia asioita.
Mutta tiedäthän, -
Mutta noitatohtorilla voi olla myös silkkisolmio kaulansa ympärillä.
Heitä on kaikkialla.
Ennen kuin lopetamme tänään, yritän opettaa sinulle hieman siitä, -
miksi ihmiset käyvät noitatohtoreilla ja miksi se on kiellettyä -
ja miten ne toimivat maailmassamme tänään. Sopiiko?
Mutta minun pitää aloittaa alusta.
Jos aloitamme alusta, niin aivan alussa minä olin opettaja.
Olin rehtori Ruotsissa, kun Jumala kutsui minut palvelutyöhön.
Siitä on kauan. Aloitan mielelläni alusta, -
jotta saatte hyvät pohjatiedot.
Jumala loi taivaan ja maan.
Sitten Hän loi ihmisen.
Aadam eli avoimen taivaan alla, niin kuin tavataan sanoa.
Aadam pystyi näkemään Jumalan, niin kuin Jumala näki hänet.
Raamattu sanoo, että Jumala käveli paratiisissa ja kutsui: -
"Aadam, Aadam! Missä olet?"
Se on kivaa. Se perustui suhteeseen.
Paratiisissa oli vielä yksi olento.
Sitä kutsutaan käärmeeksi, -
vastustajaksi, ja se oli saatana.
Sillä oli suunnitelma.
Saatana, sen langenneet enkelit ja demonit asuivat maan päällä.
Ne tarvitsivat keinon päästä fyysiseen maailmaan.
Saatana tiesi, että ainoa keino on erottaa ihminen Jumalasta.
Sillä oli mestarillinen suunnitelma.
Saatana otti sen, mitä Jumala vihaa.
Mitä Jumala vihaa?
Jumala vihaa syntiä, koska synti tuhoaa meidät.
Jumala vihaa syntiä. Jumala on valkeus.
Jumalassa ei ole pimeyttä. Hän ei voi tulla synnin läheisyyteen.
Hän ei voi saastua, -
koska Hän on puhdas. Hän on pyhä.
Jumala rakastaa sinua. Hän rakastaa ihmistä.
Saatana siis otti sen, mitä Jumala vihaa, synnin, -
ja laittoi sen siihen, mitä Jumala rakastaa, ihmiseen.
Pysyttekö kärryillä? Tämän seuraus oli se, -
että jos Jumala haluaisi tappaa synnin, -
Hänen pitäisi tappaa myös se, mitä Hän rakastaa, ihminen.
Jumalan piti siis erottaa itsensä ihmisestä.
Mutta Jumalalla oli suunnitelma.
Saatana tuli ja sanoi Jumalalle: -
"Jumala, olen nyt pannut sen, mitä vihaat, siihen, mitä rakastat."
"Nyt he ovat erossa Sinusta ikuisesti."
Sitten Jumala sanoi: "Kuule, saatana, -
minulla on sinulle uutinen."
Saatana kysyi: "Uutisiako? Millaisia uutisia?"
- "Tiedätkö Poikani?" - "Tiedän, se Jeesus."
- "Hänellä on keksintö. Oletko kuullut siitä?"
"Etkö ole kuullut Hänen keksinnöstään?"
- "En ole ikinä kuullutkaan Poikasi keksinnöstä."
"Mikä se keksintö on?" - "Sitä kutsutaan uskoksi."
"Hän on uskon alkaja."
"Vaikka olet erottanut ihmisen minusta, -
jos he uskovat, uskon kautta he saavat yhteyden minuun."
Halleluja!
Synnin takia -
ihminen erotettiin -
Jumalasta.
Mutta Aadam pystyi edelleen näkemään Jumalan.
Ja tiedämme, että myös Aabel ja Kain näkivät Jumalan, -
koska kun Kain oli tappanut Aabelin, Jumala tuli kohtaamaan häntä.
Mutta sen jälkeen näyttää siltä, kuin hengelliset silmämme olisi suljettu, -
niin että emme näe, mitä tuolla on, mutta he voivat nähdä meidät.
Nyt siis Aadam, -
kenties Kain, Seet, -
mutta etenkin Aadam ja Eeva sanoivat: -
"Lapset, ymmärtäkää, että nyt te näette vain viidakon.
Voitte nähdä lintuja ja kaloja.
Voitte nähdä meren ja puita. Mutta siellä on muutakin.
Ette näe heitä, mutta he näkevät teidät.
Kaukana on Jumala, kaiken Luoja.
Teidät on luotu Hänen kuvakseen.
Ette näe Häntä, mutta Hän näkee teidät. Ja Hänellä on Poika, Jeesus.
Hänkin on siellä. Siellä on enkeleitä.
Mutta siellä on myös yksi juonittelija.
Hän on syy, miksi te ette näe -
näkymätöntä ulottuvuutta nyt."
Siinä kävi siis niin, -
että ihminen alkoi koputtaa näkymättömän ovelle.
Tiedäthän, -
jokaisen sydämessä on ikuisuus.
Vaikka olemme hengellisesti kuolleita, meissä kaikissa on jotain, -
mikä sanoo, että maailmassa on muutakin kuin se, mitä näemme.
Nyt olemme Dubaissa. Voisimme mennä Lontooseen, -
Tokioon, Pekingiin, minne tahansa.
Hienostuneita kaupunkeja ja ihmisiä, -
sivistyneitä, huipputeknisiä, mutta silti -
jokin meissä sanoo, että maailmassa on muutakin kuin älypuhelin.
On enemmän kuin me voimme nähdä.
Me kaipaamme yhteyttä hengelliseen ulottuvuuteen.
Ongelma on se, että ihminen silloin Aadamin jälkeen...
Aadam oli kertonut, että oli muutakin.
Ihmiset halusivat kosketuksiin sen kanssa, mutta eivät tienneet, miten.
He eivät tienneet, miten päästä verhon taakse. He alkoivat koputtaa oviin.
Kun koputtaa hengellisen ulottuvuuden ovelle, jokin vastaa.
Tämä on suurimpia ongelmia lännessä tänä päivänä.
Ihmiset luulevat, että koska koputtaa hengellisen ulottuvuuden ovelle -
ja ovi avautuu, se on hyvä juttu.
Mutta se ei ole. On vain yksi laillinen tie -
olla kosketuksissa hengellisen ulottuvuuden kanssa.
Se kulkee Kristuksen kautta. Hän on ovi.
Aamen. Ja on vain yksi Henki, ja Hän on Pyhä Henki.
Jos menet hengelliseen ulottuvuuteen -
jonkin muun nimen kautta, olet vaarassa.
Ihmiset sanovat: "Mutta ne tekevät hyvää." Niin, alussa ne voivatkin, -
mutta sillä on hintansa. Kuunnelkaa tarkasti.
Vastaan kysymyksiinne pian.
Venäjällä oli noita.
Hän oli tehnyt 5 000 dokumentoitua parantumisihmettä.
Sitten hän näki kaavan, joka toistuu.
Jokaisessa perheessä, jossa hän oli parantanut jonkun, -
tapahtui jotain muuta. Joku kuoli.
Joku teki konkurssin, -
koska sillä on aina hintansa.
Et voi käydä kauppaa paholaisen kanssa. Häviät aina.
Mutta Jeesuskin parantaa.
Totta. Mutta Hän on maksanut hinnan.
Olet turvallisella puolella.
Kun paranet Jeesuksen nimessä, -
kukaan ei voi vaatia sinulta hintaa siitä, -
sillä Jumala maksoi hinnan ristillä.
Se on siis ilmainen.
Voitko sanoa "aamen"? Ymmärrätkö?
Olemme päässeet aiheessa eteenpäin. Onko meillä kysymyksiä?
On varmasti. Aihe on mielenkiintoinen.
Meillä on aikaa 3―4 kysymykselle. Kuka haluaa aloittaa?
Mikä on noitatohtorin päätehtävä?
Kuten alustuksessa sanoin, noitatohtorin päätehtävä -
on auttaa ihmistä saamaan yhteyden hengelliseen ulottuvuuteen.
Siksi heitä on kaikkialla.
Teen työtä kolmannessa maailmassa, Afrikassa ja Kaakkois-Aasiassa -
heimojen parissa, ja noitatohtoreilla on paljon valtaa ihmisten keskuudessa, -
koska ihmiset pelkäävät niin sitä, mitä he eivät voi nähdä.
Sitä noitatohtori tekee. Hän auttaa ihmisiä -
saamaan yhteyden hengelliseen ulottuvuuteen.
Noitatohtori vain käyttää kiellettyjä ovia, -
joista meidän ei pidä kulkea, sillä se on hyvin vaarallista.
Haluaako joku kysyä vielä tästä?
Täällä. Tarkoitatko todella, -
että sivistyneessäkin maailmassa on noitatohtoreita? - On. Totta kai.
Kerron tositarinan siitä, kun ensi kertaa ajoin ulos demoneita.
Voinko kertoa siitä?
Siitä ei puhuta. Elämme läntisessä maailmassa.
Olemme nyt Dubaissa, -
joka on kenties kehittynein kaupunki koko maailmassa.
Mutta silti demonit ovat todellisia.
25 vuotta sitten -
olin pastorina vielä aika uusi.
Öisin suljin puhelimeni, jotta sain nukkua.
Muuten ihmiset soittivat minulle mihin aikaan vain.
Kuulin vastaajasta, kuinka yksi seurakuntalainen soitti ja sanoi: -
"Tommy, tule auttamaan!
Eräällä hiljattain uskoon tulleella tytöllä on manifestaatioita.
Kun yritämme ajaa demoneja pois, ne eivät lähde. Mitään ei tapahdu."
Kello oli aamuyöllä kaksi tai kolme.
Kun nousin sängystä, jotain tapahtui.
Ihan kuin päässäni olisi ollut sähköä.
Pystyin tuntemaan sen. Se vuoti ulos.
Pääni lävitse kulki vahva sähkövirta kerran, -
toisen kerran ja kolmannen kerran.
En ollut valmistautunut siihen, mitä oli tapahtumassa.
Kun tulin paikalle, -
siellä oli nainen, 30―35-vuotias äiti.
Hän istui keittiössä, mutta hän ei ollut läsnä.
Hän oli hyvin kalpea. Häneen ei saanut mitään kontaktia.
Kun aloin puhua hänelle, -
demonit vastasivat.
Kysyin, minkä nimisiä ne ovat. Kuunnelkaa.
Demoneilla oli samat nimet kuin neljällä rokkitähdellä.
Ihan totta. Neljä rokkitähteä.
Aloin ajaa niitä ulos yksi kerrallaan.
Noin 30 minuutin kuluttua ne olivat lähteneet kaikki -
ja tämä äiti oli vapautunut.
Jälkeenpäin hän kertoi, -
että kun hän istui keittiössä, -
oli kuin olisi istunut pakastimessa.
Kaikki oli kylmää. Häntä paleli.
Äänet hänen päässään olivat ottaneet hänen mielensä valtaansa.
Sitten tapahtui jotain, sillä huoneeseen tuli lämpö -
samalla hetkellä kun minä saavuin.
Mutta lämpö ei tullut luonnollisesta Tommystä.
Se tuli siitä, että se, joka minussa elää, on tulinen.
Aamen. Hän on tulinen.
Nainen sanoi, että kaikki muuttui, kun minä saavuin ja vapautimme hänet.
Hän kertoi, että häntä oli nuorena kiusattu koulussa.
Hänellä ei ollut mitään muuta kuin rokkibändi USA:sta.
Hän alkoi palvoa heitä.
Bändin kappaleissa oli sanoituksia. He halusivat mennä häneen.
Hän kutsui ne kehoonsa, ja nyt ne asuivat hänessä.
Tätä tapahtuu tänä päivänäkin. Ymmärrättekö.
Ison yhtiön toimitusjohtaja haluaa saada tietoa.
Hän haluaa tietää osakemarkkinoista.
Haluaa tietää asioita rahasta.
Mutta sitten haluaa itselleen edun.
Olen aivan varma, että keskuudessamme on noitatohtoreita.
Heillä ei ole apinanhammasta.
Heillä on silkkisolmio.
Heillä on tehtävä ja taidot.
Heillä on kyky saada tietoa, -
salaista tietoa, toiselta puolelta.
Heille maksetaan kovaa palkkaa, ja he auttavat liikemiehiä ympäri maailmaa.
Tätä tapahtuu tänä päivänä.
Tiedättekö, mitä lännessä tapahtuu? Alaa valtaa jooga.
Menepä terveyskeskukseen lännessä.
Sinulle määrätään joogaa. Sitä sanotaan lääketieteelliseksi joogaksi.
Ihmiset menevät mukaan sanoen, että se on vain rentoutumista.
Juuri se onkin vaarallista.
Kun on rentoutunut, puolustusjärjestelmä on alhaalla.
Kun he siis istuvat rentoutuneina ja hokevat "merkityksetöntä" sanaa, -
silloin he kutsuvat epäjumalia Intiassa -
tunkeutumaan läntiseen maailmaan.
Ymmärrättekö?
He eivät ole pukeutuneita kuin gurut Gangesin rannalla.
Heillä on aivan samanlaiset vaatteet kuin länsimaalaisilla.
Tämä vaatisi oman keskustelunsa. Onko muita kysymyksiä?
Kirjoitat kirjassasi "Näkymätön ulottuvuus", että rukousvastaus -
ei aina tarkoita, että vastaus on Jumalalta. Mitä tarkoitat?
Kun rukoilee Jeesuksen nimessä, -
voi pyytää vain asioita, joita Jeesuksen nimi edustaa.
Tämä on tositarina Ruotsista.
Ruotsissa oli eräs pastori vaimoineen, tosi mukava pariskunta.
Heillä oli pieni, mukava seurakunta, jonka jäsenet olivat mukavia.
Sellaisia seurakuntia on.
Seurakunta alkoi kasvaa. He pärjäsivät tosi hyvin.
Kaikki oli tosi ihanasti. Nuoren pastorin vaimo oli hyvin onnellinen.
Eräänä päivänä seurakuntaan muutti henkilö toisesta kaupungista.
Hänkin oli nainen. Hän alkoi aiheuttaa ongelmia.
Hän alkoi aiheuttaa hajaannusta.
Monin tavoin hän tuhosi sen ihanan seurakunnan.
Kaikki oli mennyt niin hyvin. Nyt kaikki meni pieleen.
Yhtenä päivänä pastorin vaimo oli väsynyt.
Hän oli kurkkuaan myöten täynnä sitä naista. Niinpä hän rukoili.
"Jeesuksen nimessä", hän rukoili, "pyydän, että tuhoat sen naisen."
"Vie hänet pois."
"Lyö häntä sairaudella, sillä hän tuhoaa Jumalan työtä."
Niin hän rukoili.
Ja se toteutui. Nainen sairastui.
Mutta sitten myös pastorin vaimo -
alkoi viikon tai kahden jälkeen tuntea kolotusta.
Kivut pahenivat, ja hän sairastui.
Hän meni lääkäriin. Lääkärit eivät löytäneet hänestä mitään vikaa.
Kipu kyllä pystyttiin toteamaan.
Puolen vuoden kuluttua naisen oli jäätävä sairauslomalle.
Vuoden kuluttua hän oli pyörätuolissa.
Hänet kuvattiin, mutta mitään syytä ei löytynyt. Mutta hän oli sairas.
Kului neljä vuotta. Ystäväni, evankelista Ruotsissa, -
tuli seurakuntaan. Nainen tuotiin pyörätuolissa.
Ystäväni alkoi rukoilla naisen puolesta ja sai tiedon sanat.
Tiedon sana oli se, -
että naisella on elämässään anteeksiantamattomuutta.
Ystäväni kysyi naiselta, onko kenties sattunut jotain sellaista, -
että hän ei ole antanut anteeksi jollekulle.
Pyhä Henki kosketti naista.
Nainen sanoi: "On ollut. Eräs nainen. Muistan sen."
"Rukoilin Jeesuksen nimessä, että nainen sairastuisi, ja hän sairastui."
"Silloin vaivani alkoivat."
Nainen tunnusti syntinsä.
Jeesuksen nimessä.
Halleluja. Jeesuksen veri puhdisti hänet, -
ja hän vapautui Jeesuksen nimessä.
Seuraavana päivänä hän nousi pyörätuolista ja kipu lähti.
Se on vastaus kysymykseesi.
Jeesuksen nimessä ei voi pyytää -
sellaisia asioita, joita Jeesuksen nimi ei edusta, -
sillä hengellisessä ulottuvuudessa jokin muu voi vastata rukoukseen, -
mutta sellainen rukous ja rukousvastaus -
eivät ole Jeesuksen Kristuksen evankeliumin mukaisia.
Rukousvastauksessa pitää aina katsoa, mikä vastaus on.
Onko vastaus Jeesuksen opetusten mukainen?
Ellei, se ei ole Jeesukselta.
Mahtavaa. Onko muita kysymyksiä? Kysy vain.
Kysyisin, miten voimme olla varmoja, -
jos emme näe hengellistä ulottuvuutta.
Kiitos. Hyvä kysymys, ja lopetan tähän.
Saarnaan kristityille kaikkialla maailmassa.
Puhutaan miljoonista joka vuosi -
televisiossa, konferensseissa, johtajuusseminaareissa.
Kerron kaikille saman sanoman.
Sinun täytyy vaeltaa valkeudessa.
Jotkin asiat ovat päivänselviä. Jos olet kristitty, et saa valehdella.
Jos olet kristitty, sinulla pitää olla tahto antaa anteeksi.
Joskus se vie aikaa, koska ihmiset voivat tehdä tosi pahoja juttuja.
Jos avomies on vuosikausia lyönyt, voi olla vaikea antaa anteeksi.
Kuulitteko? Mutta on yritettävä.
Jotkut eivät ikinä anna anteeksi, jos ei kerran tervehdi heitä kirkossa.
Ymmärrättekö? Meidän pitää elää sanoma todeksi.
Enkä nyt tarkoita seurakunnan omaa sanomaa, -
sillä joskus luomme ihan omia sääntöjä.
Tarkoitan Jeesuksen evankeliumin sanomaa.
Voit lukea Vuorisaarnan. Sieltä löytää täydellisen elämän.
Sitten voit laittaa rastin aina siihen, mitä Jeesus sanoo.
Voit peilata itseäsi siihen. Jos elää Vuorisaarnaa todeksi, -
ei tarvitse pelätä noitatohtoreita tai pimeyttä.
Elät vain Jeesusta Kristusta todeksi elämässäsi.
Jos haluaa pitää hauskaa, Jeesus on hauska.
Jos haluaa jännitystä, mene Jeesuksen luo.
Jos tarvitset ihmeen, mene Jeesuksen luo. Hän tekee ihmeen.
Jos tarvitset sanan toiselta puolelta, kysy Jeesukselta. Hän voi profetoida.
Jeesus riittää. Jos haluat todellisen, jännittävän elämän, -
tule Jeesuksen luo. Hän antaa sen sinulle.
Kiitos, pastori Tommy. Se oli mahtavaa. Opimme tänään paljon.
Kukapa olisi uskonut, että Dubaissa on noitatohtoreita?
Kiitos kaikille. Olette mahtava yleisö.
Kiitos, että katsoit Pastori Tommy Liljan seurassa -ohjelmaa -
ja mestarioppituntia "Näkymätön ulottuvuus". Kiitos.
Yksi eniten myytyjä kirjojani Ruotsissa on "Näkymätön ulottuvuus".
Iloitsen siitä, että nyt se on käännetty suomeksi.
Tahdon antaa kirjan lahjaksi sinulle.
Rukoilin monta vuotta sitten.
Kysyin Jumalalta hengellisestä ulottuvuudesta.
Sain näyn.
Tavalla tai toisella jätin maailman -
ja matkustin ilman läpi mustaan aukkoon.
Tulin ulos toiselta puolelta.
Se, mitä siellä näin, muutti elämäni.
Tässä kirjassa opetan olennoista, joita on ympärillämme.
Emme näe heitä, mutta he näkevät meidät.
Puhun noituudesta.
Jokainen ihminen maan päällä -
haluaa päästä yhteyteen hengellisen, näkymättömän ulottuvuuden kanssa.
Siksi ei ole väliä, oltiinpa Wall Streetillä tai Afrikassa.
Sieltä löytyy noitatohtori.
Afrikassa hänellä voi olla apinan- hammas ja Wall Streetillä solmio.
Mutta heillä on sama tehtävä: -
avata meille kommunikointikanava hengelliseen ulottuvuuteen. Mutta.
Raamattu sanoo selvästi, että on yksi ainoa laillinen tapa, -
ja se on pelastuksen kautta Jeesuksen nimessä -
Pyhän Hengen avulla.
Opetan hengellisistä voimista -
ja ainoasta hengellisestä voimasta, jota saa käyttää.
Yllätytte, sillä on olemassa myös noituutta lihassa.
Kun saat selville, mitä se on, sinun täytyy tarkistaa asioita, -
sillä se on järkytys teistä monille.
Annan kirjan ilmaiseksi, -
sillä haluan teidän lukevan sen, koska se auttaa teitä elämässänne.
Riittää, että soitat, kirjoitat tai lähetät meille sähköpostia.
Lähetämme kirjan sinulle ilmaiseksi.
Suomennos: Marianne Tenetz